Държавен вестник, бр. 79, 2011 г., стр. 71

БРОЙ  79	
Д Ъ Р Ж А В Е Н  В Е С Т Н И К 	
СТР.  71  
10. „Индивидуални данни“ са тези, които 
свързват ГНСС измерванията с геодезичес-
ките точки – идентификатори, височина и 
ексцентричност на ГНСС антената, атрибути, 
коментари, аудио-визуални данни.
11. „Инфраструктурна ГНСС мрежа“ е вид 
ГНСС инфраструктура, състояща се от постоян­
но действащи ГНСС базови станции, свързани 
с център за управление.
12. „Кинематични ГНСС методи“ са на­
чините за определяне на положението на 
движещи се точки и/или за бързо определяне 
на неподвижни точки с помощта на фазови 
ГНСС измервания и базови данни.
13. „Контурни точки“ са точки, разположени 
по протежението на линеен или полигонов обект.
14. „Локални координатни и височинни 
системи“ са всички геодезически системи, 
различни от БГС 2005 и WGS 84.
15. „Нетрайно означенa точка“ е геодезичес-
ка точка, стабилизирана с колче или по друг 
недълготраен начин.
16. „Относителни фазови ГНСС методи“ 
са начините за определяне на координати със 
сантиметрова или по-висока точност.
17. „Подвижен ГНСС приемник“ е частта 
от ГНСС оборудването, с която се извършват 
измервания на определяемите точки.
18. „Потребителска базова станция“ е базова 
станция, създадена от конкретен потребител 
във връзка с прилагането на ГНСС методи за 
изпълнение на дадена задача.
19. „Прецизни орбитни данни“ са данни за 
орбитите на ГНСС спътниците, определени 
с помощта на глобална мрежа от станции с 
висока точност.
20. „Псевдоразстояние“ е резултат от кодовите 
ГНСС измервания, предназначени за постигане 
на точност до 0,5 m след диференциалното им 
коригиране.
21. „Радиоефемериди“ са прогнозирани ор­
битни данни, излъчвани от ГНСС спътниците.
22. „Серийни потоци данни“ са структурирани 
последователности от данни за осъществява­
не на връзка между компютри и периферни 
устройства.
23. „Статични ГНСС методи“ са начините 
за определяне с максимална точност на по­
ложението на неподвижни точки с помощта 
на фазови ГНСС измервания и базови данни.
24. „Теренни точки“ са точки от местността, 
които не са стабилизирани.
25. „Трайно означени точки“ са геодезически 
точки, стабилизирани с метална марка, бето­
ниран камък или по друг дълготраен начин.
26. „Фиксирано решение“ е резултатът от 
определянето на пространствени координати с 
ГНСС измервания, в който броят на циклите на 
носещите честоти за всеки наблюдаван спътник 
е получен като цяло число.
27. „Частично независими“ са векторите, 
определени чрез статични методи с три или 
повече ГНСС приемници едновременно, за ко­
ито интервалите на едновременни измервания 
с базовите и подвижните приемници съвпадат 
частично, до 50%.
28. „NMEA“ (NMEA-0183) е спецификация 
за обмен на данни между електронни навига­
ционни устройства.
29. „PPK“ (Post-Processed Kinematic) е кине­
матичен ГНСС метод с последваща обработка 
на данните.
30. „PRN код“ е номерът на даден ГНСС 
спътник, съдържащ се в излъчваните от него 
навигационни данни. 
31. „RINEX“ е спецификация на между­
народно приетия формат за обмен на ГНСС 
измервания.
32. „RTK“ (Real-Time Kinematic) е кинемати­
чен ГНСС метод, осъществяван в реално време.
33. „RTCM“ (RTCM SC-104) е специфика­
ция за обмен на данни за осъществяване на 
кинематични и диференциални ГНСС методи 
в реално време.
34. „TCP/IP потоци от данни“ са последо­
вателности от данни, организирани съгласно 
комуникационните протоколи, използвани в 
интернет.
35. „WGS 84“ е Световната геодезическа 
система 1984, използвана от GPS.
ЗАКЛЮЧИТЕЛНИ РАЗПОРЕДБИ
§ 2. Тази инструкция се издава на основание 
чл. 9 от Наредба № 2 от 2010 г. за дефинира­
не, реализация и поддържане на Българската 
геодезическа система (ДВ, бр. 62 от 2010 г.).
§ 3. Дейностите, свързани с прилагането на 
ГНСС, обект на тази инструкция, се възлагат, 
контролират и приемат съобразно компетен­
циите на държавните органи съгласно чл. 3, 
ал. 2 ЗГК.
 § 4. Инструкцията отменя Инструкцията за 
определяне на координатите на геодезически 
точки чрез глобална позиционираща система 
(GPS), издадена от Министерството на терито­
риалното развитие и строителството – Главно 
управление „Кадастър и геодезия“, през 1995 г., 
както и разпоредбите, които є противоречат.
 § 5. Указания по прилагане на инструкцията 
дава изпълнителният директор на Агенцията по 
геодезия, картография и кадастър.
 § 6. Инструкцията е задължителна за всички 
ведомства, служби, предприятия, фирми, орга­
низации и институти, които възлагат, планират, 
изпълняват, контролират и приемат геодези­
чески работи за определяне на точки върху 
местността, както и за други цели с подобен 
характер с използване на ГНСС.
 § 7. Инструкцията влиза в сила от деня на 
обнародването є в „Държавен вестник“.
Министър: Л. Павлова